આપણા દેશના રાજકીય પક્ષો અને રાજનેતાઓ સંસદગૃહોમાં અને જાહેરમાં કેવાં કેવાં નાટકો કરે છે એ શોધવા જવું પડે તેમ નથી, વ્યાજના અસહ્ય બોજ અને દેણાના ડુંગર વચ્ચે પણ સંસદ સભ્યોએ તેમની આમદાની અને સુવિધાઓ વધારવા અંગેનો ઠરાવ ચોરનો ભાઈ ઘંટી ચોર, રેવડીત્રાળાનો ભાઇ ગડેરીવાળો તેમજ દલા તરવાડી’ની ભૂમિકા અદા કરીને સર્વાનુમતે પસાર કર્યો એને બેઇમાની નહિ તો શું કહેવું ગુજરાતના વિધાનસભ્યોએ પણ સાંસદોને અનુસરીને નિર્લજ્જતાના નમુના સમું કૃત્ય આચર્યું એને લોકશાહીનું કલંક નહિ તો બીજું શું કહેવું?